ජාත්‍යන්තර වශයෙන් ත්‍රස්තවාදය තුරන් කිරීම සඳහා අවශ්‍ය පියවර ගන්නැයි ඉන්දීය රජය එක්සත් ජාතීන්ගේ සංවිධානයෙන් ඉල්ලා ඇත.ජාත්‍යන්තර වශයෙන් ක්‍රියාත්මක වන ත්‍රස්තවාදීන්ට අනුග්‍රහය දක්වන ආයතන මෙන්ම ත්‍රස්තවාදීන් පුහුණු කරන හා අරමුදල් රැස්කරන කණ්ඩායම්ද පාලනය කිරීම සඳහා අවශ්‍ය පියවර ගතයුතු බවට ඉන්දීය අගමැති ආචාර්ය මන් මෝහන් සිං මහතා ප්‍රකාශ කර තිබේ.ජාත්‍යන්තර වශයෙන් මානව හිමිකම් ආරක්ෂා කිරීම සඳහා ත්‍රස්තවාදය සම්පූර්ණයෙන්ම තුරන් කළයුතු බවත් දේශීය වශයෙන් ත්‍රස්තවාදය පරාජය වෙනුවෙන් ඇතැම් රටවල් ගන්නා උත්සාහයට සහාය දියයුතු බවත් හෙතෙම සඳහන් කර තිබේ.